Александър Сумароков
Мишка и слон

Превод от неизвестен език: Димитър Стойчев, —

chitanka.info

Слон водеха и покрай него лудо

тълпеше се народ.

Засмя се мишката: „Голямо чудо

слон с най-обикновен хобот…

Съвсем обикновен по произход,

а се надува като господар…

Как могат да се кланят на такава твар?

И аз си имам право да съм горделива,

че съм от него много по-красива.“

Тя можеше да продължи

да си дърдори,

но котка скочи, бързо я събори

и мигом я унищожи.

Макар че думичка дори не каза

на мишката, че не е слон, доказа.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.